Man gevonnis vir besit van kinderpornografie | Maroela Media
Man gevonnis vir besit van kinderpornografie
Jacobus Pieter de Wet is tot 'n effektiewe tien jaar tronkstraf gevonnis vir die besit van kinderpornografie.
De Wet (44) het op 26 Junie 2019 sy selfoon in 'n apteek in Umhlali, noord van Durban, vergeet. "Die selfoon is gevind en die polisie is kennis gestel nadat daar video's en foto's met kinderpornografie op die selfoon gevind is," het kol. Thembeka Mbele, polisiewoordvoerder, gesê.
De Wet is opgespoor en in hegtenis geneem. "Die speurders van die provinsiale eenheid vir gesinsgeweld, kinderbeskerming en seksuele misdrywe het die saak ondersoek en 'n goed voorbereide dossier na die hof gestuur vir vervolging."
De Wet is Donderdag in die KwaDukuza-streekhof skuldig bevind en gevonnis. Sy naam sal ook in die register vir seksuele misdrywe opgeneem word.
Mboweni erken IMF-lening dalk vir salarisse gebruik
SANParke-personeel vas vir renosterstropery
Blinde sambok hom goed geslaan.
10 jaar net te min.
Jammer om te sê, maar die feit is hy is net die gebruiker en die werklike oortreders is nog op vrye voet. Ek sien nêrens dat die persone verantwoordelik is vir die pornografie ondersoek of in hegtenis geneem is nie.
Ek keur NIE sy optrede goed NIE en sal ook nooit pornografie goed keur nie. Die punt wat ek wil maak is dat moordenaars borg kry vir R5 000, uniforms kry 'n tikkie oor die vingers met opgeskorte vonnisse en die blanke persoon moet 10 jaar gaan sit. Niks maar niks maak sin nie! Ek ruik rassisme tussen al die berigte deur of is dit net ek?
EFFEKTIEF MET GEEN PAROOL…. Blikemmer.
Moet asb nie rassisme in die vonnis sien nie. Dis mense soos hierdie wat die aanvraag na kinderpornografie in stand hou.